Keskittymiä käsittelevän neuvoa-antavan komitean 118. kokouksessaan 12. elokuuta 2003 antama lausunto asiaan COMP/M.3083 - General Electric/Instrumentarium liittyvästä päätösluonnoksesta (ETA:n kannalta merkityksellinen teksti)



Virallinen lehti nro C 092 , 16/04/2004 s. 0030 - 0030



Keskittymiä käsittelevän neuvoa-antavan komitean 118. kokouksessaan 12. elokuuta 2003 antama lausunto asiaan COMP/M.3083 - General Electric/Instrumentarium liittyvästä päätösluonnoksesta (2004/C 92/05) (ETA:n kannalta merkityksellinen teksti) 1. Neuvoa-antava komitea on samaa mieltä komission kanssa siitä, että ilmoitettu toimenpide muodostaa sulautuma-asetuksen 3 artiklan 1 kohdan b alakohdassa tarkoitetun keskittymän ja että sillä on kyseisen asetuksen 1 artiklan 2 kohdassa määritelty yhteisönlaajuinen ulottuvuus. 2.a) Neuvoa-antava komitea on samaa mieltä komission kanssa siitä, että potilasvalvontalaitteiden merkitykselliset tuotemarkkinat ovat leikkaussalin valvontalaitteiden, tehohoidon valvontalaitteiden ja vuodeosastojen valvontalaitteiden toisistaan erilliset markkinat. 2.b) Neuvoa-antava komita on samaa mieltä komission kanssa siitä, että C-kaarien tuotemarkkinoiden tarkka määritelmä voidaan jättää avoimeksi erityisesti siltä osin, muodostavatko halvemmat, sydän- ja verisuonikirurgiassa käytettävät C-kaaret erilliset tuotemarkkinat. 2.c) Neuvoa-antava komitea on samaa mieltä komission kanssa siitä, että mammografialaitteiden merkitykselliset tuotemarkkinat ovat analogisten mammografialaitteiden ja digitaalisten mammografialaitteiden toisistaan erilliset markkinat. 3. Neuvoa-antava komitea on samaa mieltä komission kanssa siitä, että kaikkien merkityksellisten tuotemarkkinoiden merkitykselliset maantieteelliset markkinat ovat kansalliset. 4. Nevoa-antava komitea on samaa mieltä komission kanssa siitä, että ehdotettu keskittymä ei johda määräävän aseman syntymiseen tai vahvistumiseen seuraavilla markkinoilla: a) vuodeosastojen valvontalaitteet, b) kaikki mahdolliset C-kaarien markkinat, c) sekä analogiset että digitaaliset mammografialaitteet. 5.a) Neuvoa-antava komitea on samaa mieltä komission kanssa siitä, että ehdotettu keskittymä horisontaalisten vaikutustensa vuoksi todennäköisesti johtaa määräävän aseman syntymiseen tai vahvistumiseeen keikkaussalin valvontalaitteiden markkinoilla Espanjassa, Yhdistyneessä kuningaskunnassa, Ruotsissa, Ranskassa ja Saksassa. 5.b) Neuvoa-antava komitea on samaa mieltä komission kanssa siitä, että ehdotettu keskittymä vertikaalisten vaikutustensa vuoksi todennäköisesti aiheuttaa vakavia epäilyjä keskittymän soveltuvuudesta yhteismarkkinoille ainakin Belgiassa, Irlannissa, Ruotsissa ja Yhdistyneessä kuningaskunnassa anestesialaitteiden, leikkaussalin valvontalaitteiden ja tehohoidon valvontalaitteiden sekä kliinisten tietojärjestelmien markkinoilla. 6. Neuvoa-antava komitea on samaa mieltä komission kanssa siitä, että ehdotetut sitomukset poistavat leikkaussalin valvontalaitteiden markkinoilla havaitut kilpailuongelmat samoin kuin vakavat epäilyt anestesialaitteiden, leikkaussalin valvontalaitteiden ja tehohoidon valvontalaitteiden sekä kliinisten tietojärjestelmien markkinoita koskevista vertikaalisista vaikutuksista. 7. Neuvoa-antava komitea on samaa mieltä komission kanssa siitä, että keskittymä olisi julistettava sulautuma-asetuksen 8 artiklan 2 kohdan mukaisesti yhteismarkkinoille soveltuvaksi samoin kuin ETA-sopimuksen toimintaan soveltuvaksi sillä edellytyksellä, että sitoumuksia noudatetaan. 8. Neuvoa-antava komitea suosittelee tämän lausunnon julkaisemista Euroopan unionin virallisessa lehdessä. 9. Neuvoa-antava komitea kehottaa komissiota ottamaan huomioon komitean tekemät huomautukset.